Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
3.10.2001
K materiálu č. 5762/2001
K bodu č. 7

     

S T A N O V I S K O

k  poslaneckému návrhu na vydanie zákona, ktorým sa mení a dopĺňa zákon č. 263/1999 Z. z. o verejnom obstarávaní a o zmene a doplnení niektorých zákonov    

I
Predseda Národnej rady Slovenskej republiky podľa §70 ods. 2 zákona NR SR č. 350/1996 Z. z. o rokovacom poriadku NR SR požiadal vládu SR o zaujatie stanoviska k  poslaneckému návrhu na vydanie zákona, ktorým sa mení a dopĺňa zákon č. 263/1999 Z. z. o verejnom obstarávaní a o zmene a doplnení niektorých zákonov.
II
Predmet predloženého návrhu je rozšírenie okruhu obstarávateľov o právnické osoby so 100% majetkovou účasťou štátu, ktoré prevádzkujú lotérie a iné podobné hry podľa zákona SNR č. 194/1990 Zb. o lotériách a iných podobných hrách v znení neskorších predpisov.
III
Problematika uvedená v návrhu zákona nie je prioritou aproximácie práva podľa Európskej dohody o pridružení podľa článku 70, avšak je zaradená medzi prioritné oblasti harmonizácie práva podľa Bielej knihy (kapitola č. 12 – verejné obstarávanie), podľa NPAA a tiež podľa screeeningu.
IV
V zmysle prílohy č. 1 k Uzneseniu NR SR č. 703  z roku 2001 k návrhu legislatívnych pravidiel tvorby zákonov návrh obsahuje vyjadrenie súladu s právom Európskej únie formou doložky zlučiteľnosti. Navrhovateľ v jej bode 3 správne identifikuje právne predpisy EÚ, ktoré sa predmetnej problematiky dotýkajú.
V
Sekcia Inštitút pre aproximáciu práva ÚV SR odporúča v zmysle záverov zasadnutia Legislatívnej rady vlády k predmetnému materiálu pokračovať v ďalšom legislatívnom procese v koordinácii s ostatnými návrhmi, ktoré menia a dopĺňajú zákon č. 263/1999 Z. z. nachádzajúce sa v Národnej rade SR v prvom čítaní. 

Bratislava | 28.09.2001
Vypracoval: | Kamil Šugár
Tel.: | 57295608

JUDr. Mária Krošlákovágenerálna riaditeľka